polyglot-tagger/wikipedia-language-snippets-filtered huggingface dataset:
Para seniman iku nuduhaké protès marang pamaréntah ing jaman kuwi, ananging Ebiet protès kanthi cara kang alus, ya iku nggawakaké tembang kang isi liriké dongakaké supaya kulawarga kang ora duwé ora duwéni rasa srèi marang pamaréntah kang duwéni kuwasa lan bisa sapénaké dhéwé.
Penyanyi kang luwih dikenal mawa jeneng Ebiet G. Ade iki lair saka kulawarga kang uripé sarwa pas-pasan, amarga album-albumé kang isiné protès alus marang pamaréntah laris ing pasaran, dhéwéké dadi wong kang kondhang lan ndadikaké uripé luwih makmur.
Sapérangan puisinipun populèr sanget lan kathah tiyang ingkang nepangi, kados déné Aku Ingin (asring dipunserataken bait sepindhahipun ing undhangan mantèn), Hujan Bulan Juni, Pada Suatu Hari Nanti, Akulah si Telaga, lan Berjalan ke Barat di Waktu Pagi Hari.
Sanajan wiwit biyèn wis kalebu salah sawijining tim paling kuat ing Inggris, nembé wiwit taun 1993 Manchester United ngraih dominasi ing kajuaraan domestik nalika ana ing arahan Sir Alex Ferguson-dominasi kanthi skala kang ora katon wiwit wusanané era Liverpool F.C. ana ing pertengahan 1970-an lan awal 1980-an.
Nem dinten sasampunipun invasi Irak ing Kuwait wonten ing 2 Agustus, 1990, Amérika Sarikat miwiti nggelar pasukanipun wujud wadyabala dharat, Angkatan Seganten Marinir, Angkatan Udara lan Penjaga Pasisir dhateng Saudi Arabia , sauntawis nyuwun kanthi sanget supados nagari sanès inggih purun ngintun pasukanipun.
lan wadyabala Angkatan Seganten Amérika Sarikat, ingkang nggelar enem armada kapal indhuk; wolung nagari sampun ngintun wadyabala dharat, nggabung kaliyan wadyabala saking Bahrain, Kuwait, Oman, Qatar, Saudi Arabia, lan Uni Emirat Arab, ugi pitulas brigade awrat lan enem brigade alit saking Angkatan Dharat Amérika Sarikat.
Army lan sangang resimen Marinir, kanthi sadaya pendhukungipun,; lan sekawan nagari sampun ngintun montor mabur tempur, nggabung kaliyan Angkatan Udara Kuwait, Qatar, lan Saudi Arabia, lan ugi Angkatan Udara Amérika Sarikat, penerbangan Angkatan Seganten lan Marinir Amérika Sarikat kanthi total 2,430 montor mabur sayap tetap utawi fixed-wing aircraft.
Amargi Perang Iran-Irak ing taun 1980-88 sampun kadhung dipunwastani "Perang Lempongan " utawi "Perang Lempongan Pèrsi" déning sumber-sumber berita, pramila perang taun 1991 punika lajeng dipunwastani Perang Lempongan II, utawi langkung umum kasebat Perang Lempongan kémawon, déné perang ingkang kadadosan taun 1980 dipunwastani Perang Lempongan Kapisan.
Saking péhak Irak, dipungelar sawatawis kapal gunboat lan montor mabur kanthi peluru kendhali alit kanggé ngadhepi armada koalisi; nanging suwalikipun, kinten-kinten 1.2 yuta wadyabala dharat kanthi kirang langkung 5,800 tank, 5,100 kendharaan lapis waja sanèsipun, lan 3,850 artileri kanggé nedahaken kakuatan dharat ingkang pinunjul.
Basa Ivri salawasé 2.000 taunan dadi basa tinulis waé kang digunakaké déning komunitas Yahudi sadonya nganti dicoba digunakaké dadi basa lésan manèh ing pungkasan abad kaping 19 ing Palèstina déning pangudiné Eliezer Ben-Yehuda, siji aktivis Yahudi kang dudu nimpuna basa.
Intisarining Tanakh iku tinulis ing basa Ivri Klasik, lan akèh kang dhapuré ditilasaké nganti saiki iku mligi dhialèk Ivri Alkitab kang naté tumuwuh sakiwa-tengené abad kaping 6 SM, nyedhaki Pangguwangan Babilonia. Amerga iki basa Ivri wiwit mbiyèn diarani Leshôn Ha-Kôdesh , "Basa Kudus", déning wong-wong Yahudi.
Nalika perang, Angkatan Udara Switserlan migunakaké montor mabur ing rong pihak, nembaki 11 montor mabur Luftwaffe kang ngganggu nganti tiba ing wulan Mèi lan Juni 1940, uga pengganggu liyané sawisé owahe kebijakan disusul ancaman saka Jerman; punjul 100 montor mabur pengebom Sakuthu lan awake diinternir nalika perang.
Strategi militèr Switserlan owah saka salah siji pertahanan statis ing winatesan kanggo nglindhungi jantung ékonomi dadi strategi pergeseran jangka dawa kaorganisasi lan panarikan marang kalungguhan kang kuwat lan terbekali kanthi apik ing dhuwur Pegunungan Alpen kang misuwur kanthi sesebutan Réduit.
Saka taun 1460, konfederasi iku ngatur sapérangan akèh wewengkon kidul lan kulone Rhein nganti tekan Pegunungan Alpen lan Jura, khususé sawisé menang saka Wangsa Habsburg , déning Charles sang Pemberani saka Burgundia sasuwéné taun 1470-an, lan kasilan saradhadhu sewaan Switserlan.
Konfèdherasi Switserlan Kuno wiséntuk réputasi minangka pilih tandhing marang perang-perang kang pisanan mau, nanging ekspansi fédherasi ngalami kamunduran ing taun 1515 amarga kalahe Switserlan ing Pertempuran Marignano, kang mungkasi jaman "heroik" ing sajarah Switserlan.
Wonten ing batasan ireguler Samodra Pasifik tinemoaken kathah seganten, ingkang paling ageng inggih punika Laut Sulawesi, Laut Koral, Laut Cina Timur, Laut Jepang, Laut Cina Selatan, Laut Sulu, Laut Tasman lan Laut Kuning.
Jinis pit kang digawé kanggo laladan offroad kang lumayan èkstrim,kaya déné dalan mudhun kang rada njuleg lan akèh énggok-énggokan, suspènsi ngarep lan mburi lumrahé luwih empuk dibandhingaké karo Competitive XC, suspènsi ngarep lan mburi lumrahé uga bisa ditata skala atos lan empuké.
Pit ꧌ꦥꦶꦠ꧀꧍, sepédhah ꧌ꦱꦼꦥꦺꦝꦃ꧍, utawa padayantra ꧌ꦥꦢꦪꦤ꧀ꦠꦿ꧍ iku siji piranti transportasi manungsa kang diobahaké mawa dayaning manungsa dhéwé.
Déné ing basa jawa, pit ꧌ꦥꦶꦠ꧀꧍ uga diarani padayantra ꧌ꦥꦢꦪꦤ꧀ꦠꦿ꧍, saka tembung pada ꧌ꦥꦢ꧍ lan yantra ꧌ꦪꦤ꧀ꦠꦿ꧍ .
Kalenggahan raja dipunlajengaken déning rayinipun Anak Agung Ngurah Ketut Djelantik utawi I Gusti Ketut Djelantik ingkang dipunkenal kanthi asma Meester Djelantik ngantos dumugi pengakuan kedaulatan Indonesia déning Walandi wonten ing taun 1949 lan Anak Agung Ketut Djelantik dados raja Buleleng ingkang pungkasan.
Anak Agung Pandji Tisna séda kaping 2 Juni 1978 lan dipunmakamaken kanthi upacara agami Kristen wonten ing tanah pekuburan pribados ing satunggiling bukit ing dhusun Seraya - Kaliasem ing sisihipun gréja ingkang dipunyasa déning panjenenganipun piyambak.
Pelayat kang rawuh antarané Sitor Situmorang, Erry Riyana Hardjapamekas, Nurul Arifin lan bojo, Usman Hamid, Putu Wijaya, Goenawan Mohamad, Gus Solah, Ratna Sarumpaet, Budiman Sujatmiko, sarta puluhan aktivis, sastrawan, dan cendekiawan.
Pramoedya dibébasaké saka tahanan tanggal 21 Dhésèmber 1979 lan éntuk layang pambébasan kanthi ukum ora salah lan ora kagilut utawa "terlibat" G30S/PKI, nanging isih dipatrapi tahanan omah ing Jakarta nganti taun 1992, sarta tahanan kutha lan tahanan nagara nganti taun 1999, lan uga wajib lapur saben minggu ing Kodim Jakarta Wétan kurang luwih 2 taun lawasé.
Pratélan medhali pakurmatan PBB ing ngisor iki awujud pratélan kang ngamot warna-warna medhali pakurmatan kang diwetokaké déning Perserikatan Bangsa-Bangsa, minangka pakurmatan kanggo anggota militèr, pulisi utawa sipil kang mèlu ngayahi tugas sajeroning Misi Dama PBB ing saindhenging jagad.
Nagara kang mèlu nyumbang sumberdaya militèré marang UNTSO kalebu, Argentina, Australia , Ostenrik, Bèlgi, Kanadha, Chili, the Républik Rakyat Cina, Dhénemarken, Éstlan, Finlan, Prancis, Irlandia, Italia, Nepal, Walanda, New Zealand, Nurwègen, Soviet, Slowén, Swèdhen, Switserlan lan Amérikah Sarékat.
Éwadéné Bulan langkung alit, ayang-ayangipun Bulan saged nglindhungi cahya Srengéngé sapenuhipun amargi Bulan ingkang tebihipun kirang langkung 384.400 kilomèter saking Bumi langkung celak kabandhingaken Srengéngé ingkang gadhah tebih kirang langkung 149.680.000 kilomèter.
Républik Giri Cemeng (basa Serbiya/basa Giri Cemeng: / Crna Gora, diucapaké , tegesé "gunung ireng") yaiku nagara kang dumunung ing Éropa Kidul, persisé ing tlatah Balkan lan wewatesan karo Sagara Adriyatik ing sisih kidul, Krowasiya ing sisih kulon, Bosniya-Hercegowina lan Serbiya ing sisih lor, lan Albaniya ing sisih kidul.
Baris kapisan lagu iki, ("Deutschland, Deutschland über alles, über alles in der Welt" (Jerman, Jerman sadhuwuring kabèh, sadhuwuring kabèh ing donya) bisa dipangertèni dadi sawijining pangarepan lan ajakan kanggo para priyayi Jerman ngusahakaké nyipta sawijining nagara Jerman sing mawiji.
Téyori utami sanèsipun ingkang megepokan kaliyan Kakuasaan ing Hubungan Internasional lan machtpulitik inggih punika Téyori Transisi Kakuasaan, ingkang mérang donya dados sawatawis hirarki lan nerangaken yèn perang punika minangka siklus destabilisasi saking hegemoni kakuatan ageng.
Sawenèh aksi militèr wonten ing salebetipun kampanye militèr limrahipun kasebat pertempuran, sanajan terminologi punika kadhangkawis boten saged dipunterapaken wonten ing pertempuran ingkang migunaaken montor mabur, peluru kendhali utawi bom lan boten migunaaken wadyabala darat utawi seganten.
Faktor kapasitas produksi angin rata-rata ing donya yaiku 24,7%, ana wilayah ing Lor Brasil, utamane ing Negara Bagian Bahia, ing endi sawetara peternakan angin ndaftar kanthi faktor kapasitas rata-rata luwih saka 60%; faktor kapasitas rata-rata ing Wilayah Timur Laut yaiku 45% ing pesisir lan 49% daratan.
Negara kasebut minangka eksportir kedele utama, bijih besi, pulp , jagung, daging sapi, daging pitik, tepung kedele, gula, kopi, tembakau, katun, jus jeruk, alas kaki, pesawat terbang, sayuran, potongan kendaraan, emas, etanol, wesi setengah rampung, kalebu produk liyane.
Nanging jebulipun margi ingkang katingal alus sanget punika jebulipun sanès margi ingkang limrah nanging jebulipun margi punika ilatipun Ditya Ilatmeja inggih Wil Kathaksa ingkang dipungelar saéngga Anoman boten nglegewa manawi lumebet wonthen tutukipun yaksa punika.
PBB dipunanggep resmi madeg ing tanggal 24 Oktober 1945 nalika ratifikasi Piagam déning lima anggota tetep Dewan Kaamanan PBB—Prancis, Républik Rakyat Cina, Uni Soviet, Inggris lan Amérikah Sarékat—lan déning mayoritas 46 panapak-asta sanèsipun.
Basa resmi ing PBB wonten enem, ingkang dipunanggé wonten ing salebeting patemon antar pamaréntah lan dhokumèn, inggih punika Basa Arab, Basa Cinten, Basa Inggris, Basa Prancis, Basa Ruslan, lan Basa Spanyol, sementawis Sekretariat nganggé kalih basa kerja, basa Inggris lan basa Prancis.
Pasarékatan Bangsa-Bangsa dipunadegaken ing San Francisco tanggal 24 Oktober 1945 sasampunipun Konferensi Dumbarton Oaks ing Washington, DC, nanging Sidang Umum ingkang kapisan-dipunrawuhi wakil saking 51 nagari-nembé lumampah tanggal 10 Januari 1946 .
Sistem PBB punika dipundhasaraken dhumateng gangsal badan utami (sadèrèngipun wonten enem – Dhéwan Perwalian PBB bubar ing taun 1994); Sidang Umum, Dhéwan Kaamanan, Dhéwan Ékonomi lan Sosial , Sekretariat, lan Mahkamah Internasional utawi International Court of Justice.
Dhomain publik, dhomain umum, utawa darbéning warga wohing laku kréatif lan kawruh kaya ta tulisan, karya kagunan , musik, sains, rerékan , lan liya-liyané kang ora ana sawenèh wong utawa organisasi kang duwé kawigatèn proprietari (kawigatèn proprietary racaké dilakoni kanthi mènèhi hak cipta utawa patèn) marang bab-bab mau.
Buku punika wujud kempalan sedasa cariyos cekak, inggih punika: Robohnya Surau kami, Anak Kebanggaan, Nasihat-nasihat, Topi Helm, Datangnya dan Perginya, Pada Pembotakan Terakhir, Angin Dari Gunung, Menanti Kelahiran, Penolong, lan Dari Masa Ke Masa.
Cariosipun bab wawancara imajinèr antawis Kaji Salèh kaliyan Malaékat wonten ing alam akhirat, ingkang nglepataken lelampah Kaji Salèh ingkang namung sregeb ngibadah nanging nglirwaaken kadonyan, saéngga kulawarga lan anak putunipun sami kesrakat.
Pamaréntah Libanon nganggep yèn dhébat bab iki mènèhi kanggo sanksi hukum tumrap kelompok bersenjata anti-Israèli ing Libanon (sanajan PBB kanthi resmi nyatakaké yèn Israèl wis mundur kabèh saka tlatah kang dikuwasani sawisé perang 1973).
United Nations Interim Force in Lebanon, utawa UNIFIL, diwangun déning Perserikatan Bangsa-Bangsa, kanthi Resolusi Dewan Keamanan PBB 425 lan 426 tanggal 19 Maret 19, 1978, kanggo mesthèkaké pemunduran wadyabala Israèl saka Lebanon, ndandani kedamaian lan keamanan international, lan mbantu Pamaréntah Lebanon mbenakaké kakuwasané.
Sajeroning Basa Inggris tlatah iki dijuluki Serbiya proper kanggo nuduhaké "péranganing Républik Serbiya sing ora kalebu provinsi otonom kaya mau sajeroning Kapustakan Konggrès Amérika Sarékat. Jejuluk iki uga dipigunakaké ing Basa Serbo-Kroasia ing jamané Yugoslawiya .
Resolusi Sidang Umum PBB 505: Ancaman tumrap kamardikan pulitik lan integritas wewengkon China lan perdamaian ing tlatah Wétan Adoh, amarga palanggaran Soviet marang perjanjèn pershabatan lan pasekuton Sino-Soviet 14 Agustus 1945 lan pelanggaran Soviet marang Piagam PBB
Resolusi Sidang Umum PBB diputusaké déning kabèh anggota Perserikatan Bangsa-Bangsa kanthi pamungutan swara sajeroning Sidang Umum PBB lan mbutuhaké swara mayoritas utawa supaya bisa wujud dadi kaputusan utawa resolusi (kajaba kanggo bab kang wigati banget mbutuhaké mayoritas rong protelon swara).
Salami kirang langkung 30 taun tekun wonten ing donya pers, Goenawan ngasilaken sawatawis karya ingkang sampun dipunterbitaken, ing antawisipun kumpulan puisi Parikesit lan Interlude , ingkang dipunterjemahaken dhateng basa Walanda, Inggris, Jepang, lan Prancis.
Républik Irak (jeneng lokal: Al Jumhuriyah al Iraqiyah - jeneng lokal ringkes: Al Iraq , iku nagara ing Wétan Tengah utawa Asia Kidul-kulon, sing ngambah sapérangan gedhé dhéwé laladan Mesopotamia sarta pojok lor-kulon saka Pagunungan Zagros lan pérangan wétan saka Ara-ara Suriah.
Salami perang Enem Dinten taun 1967, Israèl sampun ngrebat Ujung Sinai kagunganipun Mesir ngantos dugi Terusan Suez, ingkang lajeng dados garis gencatan senjata, lan kinten-kinten sepalih tlatah Dhataran Inggil Golan kagunganipun Suriah.
Wiwit pungkasan taun 1972, Mesir miwiti yasa kakiatan pasukanipun, nampi MiG-21 jet tempur, sistim misil pertahanan dharat-langit wujud SA-2 Guideline, SA-3 Goa, SA-4, SA-6 lan SA-7, RPG-7, T-55 lan tank-tank T-62, lan mliginipun gaman misil anti tank AT-3 Sagger saking Uni Soviet lan ningkataken taktik militèr, dhedhasar dhoktrin tempur Soviet.
Ing seganten Pertempuran ing Latakia, wujud pertempuran Bala Seganten antawis Suriah lan Israèl, kadadosan tanggal 7 Oktober, dinten kaping kalih perang, ngasilaken kamenangan Israèl ngkang mbuktosaken potènsi kapal misil alit ingkang dipunparingi piranti ECM modhèren.
Perusahaan global badhé saged manfaataken tenaga makarya saking saindhenging donya selaras kaliyan kelasipun, kados panggunaan staf profésional dipunpundhut saking tenaga makarya ingkang sampun gadhah pangalaman internasional utawi buruh kasar ingkang saged dipunpendhet saking nagari tumuwuh.
Kanthi téyori punika Jepang kaanjuraken kanggé ngendhegaken prodhuksi kainipun lan nggantos faktor-faktor prodhuksinipun kanggé maksimalaken prodhuksi kodhak dhigital, lajeng nutupi kekirangan panawaran kain kanthi mundhut saking Indonésia, makaten ugi kosok wangsulipun.
Giddens negasaken bilih kathah tiyang ingkang uninga manawi sayektosipun dhiri kita tumut mendhet pérangan ing donya ingkang kedah owah tanpa saged dipunkendhalèkaken ingkang dipuntengeri kanthi pangraos lan kawigatosan dhumateng prakawis ingkang sami, éwah-éwahan lan kaanan boten mesthi, sarta kasunyatan ingkang mungel kadadosan.
Nagari-nagari ingkang kiyat lan sugih, tamtu badhé ngendhalèkaken ékonomi donya lan nagari-nagari alit tansaya boten wonten dayanipun amargi boten kuwagang tetandhingan, amargi globalisasi kapara gadhah prabawa ingkang ageng dhumateng perékonomian donya, malahan gadhah prabawa dhumateng babagan-babagan sanès kados déné budaya lan agami.
Manawi dipuntelusuri, winih-winih globalisasi sampun tuwuh nalika manungsa wiwit ngenal perdagangan antarnagari watawis taun 1000 lan 1500 M. Ing wekdal punika para pedagang saking Tiongkok lan India wiwit nlusuri nagari sanès nglangkungi margi dharat utawi margi seganten kanggé dagang.
Punapa kémawon maksadipun, para pangikut antiglobalisasi dipunmangunggalaken ing perlawanan dhumateng ékonomi lan sistem perdagangan global sapunika ingkang miturut tiyang-tiyang punika ngikis lingkungan gesang, hak-hak buruh, kadhaulatan nasional, donya katiga, lan kathah malih jalaran-jalaran sanèsipun.
Langkung spésialisasi lan perdagangan faktor-faktor prodhuksi donya saged dipun-ginakaken kanthi langkung èfesién, output donya nambah lan masarakat badhé pikantuk kauntungan saking spésialisasi lan perdagangan ing wangun pendapatan ingkang saya mundhak, ingkang salajengipun saged ugi ningkataken pamblanjan lan tabungan.
Globalisasi punika satunggiling istilah ingkang gadhah sesambetan kaliyan paningkatan silih-gandhèng lan silih-gumantung antarbangsa lan antarmanungsa ing saindhenging donya lumantar perdagangan, invèstasi, lelampahan, budaya populèr, lan wujud-wujud interaksi ingkang sanès saéngga wates-wates satunggiling nagari dados samar.
Pengalaman lan observasiné sajeroning lelana nemu kesimpulan yèn kaanan lan kepincangan ékonomi mung bisa diowahi kanthi sosialisme liwat revolusi, saéngga dhèwèké banjur njerokaké studiné bab Marxism lan lunga menyang Guatemala kanggo sinau bab reformasi kang lagi diwujudaké déning President Jacobo Arbenz Guzmán.
Andalucia diwatesi, ing sisih lor déning Extremadura lan Castilla-La Mancha; ing sisih wétan déning Murcia lan Sagara Tengah; ing sisih kulon déning Portugal lan Samodra Atlantik ; ing sisih kidul déning Sagara Mediterania lan Samodra Atlantik kahubungaké déning Selat Gibraltar ing pucuk kidul kang misahaké Spanyol karo Maroko.
Basa Spanyol kang digunakaké ing bawana Amérika lumrahé minangka turunan saka dhialèk Andalusia saka Spanyol Castilian amarga peranan kang dimainaké déning Sevilla minangka "gapura" menyang wewengkon-wewengkon Spanyol ing Amérika ing abad angka 16 lan 17.
Kapinujon salebetipun medal mlampah-mlampah dhateng wana punika sang radèn Abimanyu kepanggih kaliyan dèwi Siti Sundari ngantos kaping kalih; temtu kémawon bilih ingkang makaten wau andadosaken sampyengipun dèwi Siti Sundari kaliyan radèn Abimanyu.
Guwarsa matur, "Rama, Kakangmbok Anjani gadhah cupu manik ingkang wujudipun saklangkung saé sanget. Cupu wau saged kanggé mriksani lelampahan ingkang badhé dumados. Lha kula péngin saged ngampil boten kétang namung sakedhéping netra, nanging boten dipunkeparengaken déning kakangmbok Anjani,"
"Hé Windradi, kowé iku duwé kuping apa ora ? Ana wong ditakoni kok meneng waé ora wangsulan. Kepara adol tangis. Apa nék ngono iku terus enték perkarané, iya ? Kaya-kaya ana bab kang winadi kang mbok dhelikaké. Coba yèn aku isi mbok-anggep garwamu, kowé blakaa, ora perlu wedi,"
Sajarawan Yunani ingkang pinunjul Megasthenes nyebataken bab Lèpèn Gangga makaping kaping wonten ing karyanipun Indika, yèn India gadhah kathah lèpèn ingkang ageng lan saged dipunlayari, asalipun saking gunung-gunung lan mili ing tlatah wates lèr tumuju dhumateng 'epèn Gangga.
Minangka satunggiling conto, ing pérangan donya majeng, lèpèn dipuntata nganggé kanal-kanal kanggé nyegah banjir wonten tlatah ingkang dipunkembangaken, nanging akibatipun banjir ingkang langkung ageng saged ngrisak sadaya wau ngicalaken kathah artos lan ugi kurban jiwa.
Wulang sunu kang digawé lagu, kang diwiwiti bab tata cara ngabekti, marang wong tuwa, karebèn kabèh nggatèkaké, pitutur kang tinulis, sapa kang ora gelem nurut, marang pituduh tinulis, niscaya bakal kesia-sia, niscaya donya akhérat bakal olèh cilaka, sawisé mati lumebu neraka.
Nalika awakmu umur sangang sasi, wektu iku awakmu bisa mbrangkang, gawéan ibumu mung njaga sanajan mung nganggo kain sambungan, ngopèni awakmu nalika awakmu isih cilik, yèn awakmu kurang mangan digolèkké nganti éntuk, mengko yèn awakmu wis diwasa ora ana walesan liyané lelaku apik lan ngabekti marang wong tuwamu.
Yèn mengko awakmu aniyaya marang wong tuwamu, diukum déning Gusti Sing Murbèng Dumadi, besuk yèn mati niscaya bakal bareng geni, yèn wong seneng duraka, siksané abot banget, mulané aku pesen aja wani karo ibu bapa anakku, lakoni dhawuh kaloroné.
Kamangka bocah enom sing apik, pendapaté ora pati dididik ibu bapaké, lungguh sila ing ngarepé, wong tuwané kaya déné Pangèran, lunga lan mulih sujud, iku budi kang luhur sarta ngabekti marang Gusti Pangèran kang Maha Urip, ya iku kang nyiptakaké mati lan urip sarta kang mènèhi sandang lan pangan.
Kang wis kaprah tumrap bocah enom, solah tingkah malang mégung manjaaké awak, solah tingkah sing kliwatan lungguh sakepénaké lan ora ngerti kasopanan, alaku congkak, seneng mamèraké awaké, kelakuané ora duwé arah, yèn awaké kesénggol njingkat lan pijer agawé onar marang wong akèh.
Éling-éling aja ana sing anglakoni, kabèh lalaku sing salah, tingkahé mesthi bakal konangan, dhèwèké bakal kesuluh lan ora kuwat nandang, kaya-kaya kabèh wong mung mèsem, mulané iku anakku, élinga aja ana sing nglakoni salah karebèn uripmu ora ngalami kasusahan.
Mula saka iku kaum mudha saiki sing sabar, wewanuhan karo wong tuwa, gatèkaké pituturé sing apik, saka lair tekan bathin, lair kanthi tatakrama, batiné kanthi ngabekti marang wong tuwa, ya iku pituturku kanggo kabèh anak putu buyutku, karebèn uripmu ora ngalami kasusahan.
Nagara ora ditafsiraké kanthi cethèk mung wujud pamaréntah; nanging, Gramsci mérang dadi 'masarakat pulitik', minangka arena pulitik institusi lan kontrol kukum konstitusi, lan 'masarakat sipil', kang lumrahé wujud alam 'pribadi' utawa 'dudu nagara', kalebu bab sistem ékonomi.
Dados pepanggihan antawis Basa Latin lan Basa Yunani rikala jaman Kakaisaran Romawi, dados tujuan mlebetipun bangsa Pagan Slavs, tlatah ingkang dados patemonipun agami Kristen Orthodox lan Katulik, ugi dados titik patemon antawis agami Islam lan Kristen, lan minangka tujuan tumrap pengungsi Yahudi wekdal mangsa Inquisition.
Tlatah Balkan dipunhubungaken déning toya saking tigang sisih, inggih punika: Seganten Cemeng utawi Black Sea ing sisih wétan, lan cabang saking Seganten Mediterania utawi Mediterranean Sea ing sisih kidul lan kilèn (kalebet seganten Adriatik, seganten Ionian, seganten Aegean lan seganten Marmara).
Sapérangan kuliahe nyinggung retorika lan belles-letters, nanging bakalane Smith bakal njupuk subyek saka "kemajuan dari kesejahteraan," lan bakale, ing tengah utawa pungkasané abad kaping 20, ing pisanan dhèwèké njelasake filosofi ékonomi saka "sistem kang cetha lan prasaja saka kabebasan alamiah".
Mandhat lan sasaran UNEP asalé saka Resolusi Sidang Umum PBB 2997 tanggal 15 Dhésèmber 1972 lan owah-owahé ing UNCED taun 1992, Dhéklarasi Nairobi bab Peran lan Mandhat UNEP, kang diangkat sajeroning Sèsi ka-19 Dewan Pengarah UNEP, lan Dhéklarasi Tingkat Mantri Malmö tanggal 31 Mèi 2000.
UN Environment Programme , iku sawjining badan Perserikatan Bangsa-Bangsa kang tugasé koordhinasi bab aktivitas lingkungan, mbantu nagara tumuwuh sajeroning nerapaké kawicaksanan kang ramah lingkungan lan nyurung anané pembangunan berkelanjutan liwat praktèk-praktèk kang ramah lan peduli marang lingkungan.
Organisasi iki uga nduwé peran wigati nganakaké konvènsi lingkungan international, ngundhakaké ngèlmu lingkungan lan informasi lan mènèhi gambaran supaya bisa lumaku sarujuk karo kawicaksanan, nyiapaké lan nglakoni kawicaksanan karo pamaréntah nagara lan institusi regional lan sarujuk karo organisasi non pamaréntah kang memetri lingkungan.
Lan sayektiné wong-wong kang diwènèhi Al Kitab pancèn weruh, yèn mléngak menyang Masjidil Karam iku bener saka Tuhan-é; lan Allah babar pisan ora lengah (Maksudé yaiku Muhammad asring ndeleng ka langit ndonga lan nunggu-nunggu tumuruné wahyu kang mrintahaké beliau madhep menyang Baitullah).
Sanajan mangkono, wiwit taun 1992, Amérikah Sarékat lan nagara-nagara liyané miwiti upaya supaya ECOSOC luwih relevan kanthi nguwataké kawicaksané ngenani tanggung jawab bab ékonomi, sosial lan babagan kang magepokan, mligi sajeroning nerusaké sasaran-sasaran pangyasa.
Kali Sindu {Urdu: Sindh; Sindhi: Sindhu; Punjabi ; Hindi lan Sangsekerta: ि्ु ; Pèrsin: ; Pashto: ّ"Bapaké Kali-kali"; Tibetan: "Kali Singa"; Cina: Yìndù; Yunani: Indos} iku kali kang paling dawa lan wigati ing Pakistan.
Ordho iki bareng nggagas yèn tindhakan Polen iki ora sarujuk karo misi sarta kuwajiban asliné, Adipati Masovia Polen, Konrad, pisanané nyeluk para Ksatriya Salib iki kanggo musnahaké kaum Prusia Kuna kang isih kafir lan tansah ngrampok lan matèni wong ing wewengkon Polen.
"kudu langsung utawa nyata-nyata magepokan karo prastawa utawa tradhisi urip, karo gagasan, utawa karo kapercayan, karo karya artistik lan tinulis ing wigati universal kang pinunjul. (Komité mutusaké yèn kritéria iki luwih becik dipigunakaké magepokan karo kritéria liyané)";